b"\n_START_ARTICLE_\nD'Alembertovo na\xc4\x8delo\n_START_PARAGRAPH_\nD'Alembertovo na\xc4\x8d\xc3\xa9lo [dalemb\xc3\xa8rovo ~] (ali tudi Lagrange-d'Alembertovo na\xc4\x8delo) [lagr\xc3\xa1n\xc5\xbe ~] je v fiziki na\xc4\x8delo o osnovnih klasi\xc4\x8dnomehanskih zakonih gibanja in je enakovredno 2. Newtonovemu zakonu. Imenuje se po francoskem fiziku Jeanu le Rondu d'Alembertu, ki ga je odkril, in leta 1742 objavil v razpravi Razprava o dinamiki (Trait\xc3\xa9 de dynamique)."